شه‌فه‌ق نيوز/ غانم بن شاهين ئه‌لغانم سه‌رۆك ئه‌ركان سوپاى قه‌ته‌رى، دانيشتنه‌يليگ وه‌ل وه‌رپرسه‌يل له‌ عراق و مه‌غرب ئه‌نجام دا، ك له‌تى باس له‌ مه‌سه‌له‌ى پته‌وكردن په‌يوه‌نديه‌يل سه‌ربازى وڵاته‌گه‌ى كرد وه‌ل ئه‌و هه‌ردوگ ده‌وڵه‌ت عه‌ره‌بيه‌.
ئه‌لغانم دويه‌كه‌ وه‌ل هه‌ريه‌ك له‌ جه‌بار عوبێد كازم ده‌ڕاجى سه‌ركرده‌ى وه‌رگرى ئاسمانى عراقى و فه‌لاح فارس ئزێرج جيگر سه‌ركرده‌ى هيز ئاسمانى عراقى و شاند ياوه‌ره‌يليان دانيشت له‌ چوارچێوه‌ى سه‌ردانه‌گه‌يان ئه‌را قه‌ته‌ر و باس له‌ په‌يوه‌نديه‌يل سه‌ربازى ناونى هه‌ردوگ وڵات كريا وه‌ل ريه‌يل پته‌وكردنى.
له‌ى باوه‌تيشه‌و، وه‌زاره‌ت وه‌رگرى قه‌ته‌رى له‌ به‌ياننامه‌يگ باس له‌و ديداره‌ كرد ك له‌تى په‌يوه‌نديه‌يل سه‌ربازى له‌ناونى هه‌ردوگلا و ريه‌يل پته‌وكردنى تاووتوێ كرياگه‌.
